Държавен вестник, бр. 101, 2020 г., стр. 35

БРОЙ  101	
Д Ъ Р Ж А В Е Н  В Е С Т Н И К 	
СТР.  35  
Чл. 72. (1) На военна служба в Службата 
се приемат лица, отговарящи на изискванията 
на чл. 49 от Закона за военното разузнаване. 
(2) За приемане на военна служба и назна-
чаване на длъжност на кандидат, преминал 
процедурата за подбор по чл. 69, началникът 
на структурата по управлението на човешките 
ресурси на Службата изготвя докладна записка 
до директора на Службата.
(3) Докладната записка по ал. 2 се съгла-
сува с ръководителя на структурата, в която 
ще бъде назначен кандидатът.
(4) Директорът на Службата или оправо-
мощено от него длъжностно лице сключва 
договор за военна служба с кандидата по ал. 2. 
(5) Договорът по ал. 4 се сключва в 2 ек-
земпляра – един за военнослужещия и един 
се прилага в служебното му дело.
(6) Договорът по ал. 4 се регистрира и 
вторият екземпляр се връчва на лицето сре-
щу подпис.
(7) Договорът по ал. 4 с лицата, които ще 
работят по линия на гражданските прикрития, 
е класифицирана информация, сключва се в 
един екземпляр и се поставя в оперативните 
им дела.
(8) След сключване на договора за военна 
служба лицето се приема на военна служба, 
присвоява му се военно звание и се назнача-
ва на длъжност със заповед на директора на 
Службата или оправомощено от него лице.
Чл. 73. Приетите на военна служба лица 
се изпращат на курс за начална военна под-
готовка, ако не притежават такава. 
Чл. 74. (1) Военнослужещите от структурите 
на въоръжените сили, преминали процедурата 
за подбор по чл. 69 и взети в специален щат 
на министъра на отбраната, се назначават на 
длъжност в Службата със заповед на директора 
на Службата или оправомощено от него лице. 
(2) За назначаването по ал. 1 се изпраща 
уведомително писмо до структурата по упра-
вление на човешките ресурси към министъра 
на отбраната.
Чл. 75. (1) Кариерното развитие на офи-
церите се осъществява чрез последователно 
заемане на длъжности, изискващи притежа-
ваното или следващо военно звание, и при 
спазване на разпоредбите на нормативните 
актове по чл. 61, ал. 1.
(2) Длъжностите за офицери са от кариер-
но поле „професионално“ и кариерна област 
„професионална“. 
(3) Кариерно поле „професионално“ обхва-
ща длъжности, изискващи образователно-ква-
лификационна степен „магистър“, а кариерна 
област „професионална“ обхваща длъжности, 
изискващи образователно-квалификационна 
степен „бакалавър“, придобити във висше 
военно или гражданско училище в страната 
или в чужбина.
(4) Професионалното развитие на сержан-
тите (старшините) и офицерските кандидати 
се осъществява чрез заемане на длъжности, 
изискващи необходимите за Службата профе-
сионални области съобразно професионалната 
им квалификация.
Чл. 76. (1) Планирането на кариерното 
или професионалното развитие на военно-
служещите от Службата се осъществява от 
непосредствения и от преките началници на 
военнослужещия на основата на прогнози-
рането за преминаване на военната служба.
(2) Прогнозирането по ал. 1 включва:
1. отчитане на образованието, професи- 
оналната квалификация, заеманите длъж-
ности, военното звание, направлението за 
развитие, личностните качества и опит и здра-
вословното състояние на военнослужещия;
2. анализиране на възможностите за ка-
риерно или професионалното развитие на 
военнослужещия и определяне на оптималния 
вариант на развитие;
3. определяне на необходимостта от обу-
чение, повишаване на квалификацията и до-
пълнителна подготовка на военнослужещите 
с цел придобиване и/или повишаване на 
знанията, уменията и опита, необходими за 
последващи назначения и/или повишаване във 
военно звание в съответствие с изискванията 
на длъжността.
(3) Прогнозата за преминаване на военната 
служба представлява вариант за:
1. кариерно или професионално развитие 
на военнослужещия, който се предвижда 
чрез последователно заемане на длъжности и 
повишаване във военно звание през периода 
на прогнозата;
2. повишаване на квалификацията, необхо-
дима за заемане на длъжностите, включени 
в прогнозата.
Чл. 77. (1) Прогнозата за преминаване 
на военната служба на военнослужещия се 
изготвя в следните направления:
1. задгранична работа;
2. заемане на длъжност;
3. повишаване във военно звание;
4. образование;
5. квалификация и преквалификация;
6. допълнителна професионална подго-
товка;
7. освобождаване от военна служба.
(2) Прогнозата по ал. 1 се изготвя и се 
отразява в Автоматизираната информационна 
система за човешките ресурси на Службата.
Чл. 78. При изготвяне на прогнозите за 
преминаване на военната служба на военно-
служещите се вземат под внимание и:
1. оценките и констатациите в атестаци-
онния формуляр;
2. изпълнението на задълженията на по-
следната длъжност;
3. наложените дисциплинарни наказания.